Toshkentning «Bunyodkor» klubida to‘p surib kelgan hujumkor yarimhimoyachi Dostonbek Hamdamov Rossiyaning «Anji» klubi safiga o‘tmoqda. Futbolchi bugun bo‘lib o‘tgan jamoaning nazorat uchrashuvida maydonga tushdi. Gap shundaki, Turkiyada yig‘in o‘tkazayotgan Maxachqal’a klubi ayni vaqtda Belarusning «Slutsk» jamoasiga qarshi nazorat uchrashuvi (1:0, tanaffus) o‘tkazmoqda. «Anji»ning YouTube‘dagi jonli efirlar kanalida berilayotgan videoda Hamdamov jamoa tarkibida harakat qilganini ko‘rishimiz mumkin. U 7-raqam ostida harakat qildi. Quyida «Anji» - «Slutsk» uchrashuvi ikkinchi bo‘limini tomosha qilishingiz mumkin.